It-Taqsima Festi Rurali fi ħdan is-Segretarjat Parlamentari għall-Biedja, Sajd u Drittijiet tal-Annimali ser torganiżża attivita' bl-isem ta' Festa Bebbux u Ikel Tradizzjonali Malti f' Ħal-Qormi, nhar is-Sibt 29 t'April mis-18.30 'l quddiem. F'din l-attivita' wieħed jista jsib riċetti varjati tal-bebbux, fenek imsajjar tradizzjonali Malti, kirxa, arjoli, platters lokali bil-bigilla, tadam imqaded u ikel tradizzjonali ieħor. Ma jonqsux ukoll inbid varjat Malti, divertiment u ser ikun hemm ukoll tlett stages, fejn wieħed minnhom ser jilqa fuqu zfin folklor, ieħor żfin minn skejjel Maltin u l-ieħor għana tradizzjonali. Ser ikun hemm ' stalls ' b'ħelu tradizzjonali Malti, stalls bl-artiġjanar Malti, kids area bil- bouncing castle , trampolini u ħafna aktar. Festa bebbux hija attivita u festa tradizzjonali Maltija b'ikel tipiku Malti. Din l-attivita hija għall-familja kollha, u d-dħul huwa b'xejn.